armvectores/hy_wikipedia_2023 huggingface dataset:
Պայքար (ընդհատակյա)

Անվան այլ կիրառումների համար տե՛ս՝ Պայքար (այլ կիրառումներ)«Պայքար» (ընդհատակյա հասարակական-քաղաքական, մշակութային պարբերական) ։ ՀՅԴ Արցախի կոմիտեի (չբացահայտված, Հայոց Ընկերվարական Արցախական կուսակցություն ընդհատակյա անվանումով) ամենամսյա պաշտոնաթերթ։ Լույս է տեսել Ստեփանակերտում՝ 1989-1993 թթ. (ներկայումս՝ «Ապառաժ», ՀՅԴ Արցախի Կենտրոնական Կոմիտեի պաշտոնաթերթ)։


== Պատմություն ==

Սկզբնական շրջանում (1989) հրատարակվել է բրոշյուրատիպ՝ «Վերածնունդ» անվանումով (խմբագիր՝ Հակոբ Խաչատրյան)։ ՀԽՍՀ տարածքում ՀՅԴ-ի բացահայտվելուց հետո, 1990 թ. օգոստոսից, «Վերածնունդ»-ը տպագրվել է «Պայքար» անվանումով (խմբագիր՝ Դավիթ Ջրաբերդ), ընդհատակյա, պարբերականությունը՝ ամիսը 1 համար (A 3 չափսի)։  Թերթի հիմնական թղթակիցները հանդես են եկել նաև Արցախում ընդհատակյա գործող «Ազատ Արցախ» ռադիոկայանի եթերում։  Թերթի տպագրությանն անմիջականորեն մասնակցել են Սերգեյ Շահվերդյանը, Մաքսիմ Միրզոյանը, Լյովա Ավանեսյանը։ Թերթի գլխագրի հեղինակը նկարիչ Արմեն Ղուկասյանն է, նկարչական հետագա ձևավորումներն իրականացրել է նկարիչ Սերգեյ Առուստամյանը։


== Գործունեությունը ==
Թերթի հիմնական նպատակն էր նպաստել Հայ դատի իրագործմանը, ժողովրդի պատմական հիշողության պահպանմանը։ Լուսաբանել է արցախահայության պայքարը, տպագրել Հայաստանի և Սփյուռքի հասարակական-քաղաքական կյանքը ներկայացնող հոդվածներ, գրական-մշակութային հայրենասիրական գործեր։ 1991 թ. հոկտեմբեր-նոյեմբերին ՀՅԴ մամլո և տեղեկատու կենտրոնի Երևանի գրասենյակը հրատարակել է «Պայքարի շաբաթվա լուրեր» տեղեկագրի 5 համար։


== Թղթակիցներ ==
Դավիթ Ջրաբերդ (Արիս Արսենի Գրիգորյան)
Գոռ Գնունի (Արիս Արսենի Գրիգորյան)
Վրեժ Արարատյան (Արմեն Դանիելյան)
Սարգիս (Սերգեյ Շահվերդյան)
Մանուկ (Լյովա Ավանեսյան)
Սեթո (Լևոն Մելիք-Շահնազարյան)
Արգո (Հրանտ Ալեքսանյան), ուրիշներ


== Հիմնական խորագրերը ==
«Խմբագրական»
«Մեկնաբանի սյունակ»
«Դարասկիզբ»
«Դեմքեր ՀՅԴ 100-ամյա պատմությունից»
«Դեսից-դենից»
«Երգիծական հեռատիպ»
«Ժառանգություն»
«Մտածումներ»
«Պատգամ»
«Քաղաքական բառարան» և այլն


== Ծանոթագրություններ ==
Ալեքսանդր Բրեգաձե

Ալեքսանդր Բրեգաձե (ռուս.՝ Алекса́ндр Вади́мович Брега́дзе, նոյեմբերի 2, 1951(1951-11-02), Բաթում, Վրացական ԽՍՀ, ԽՍՀՄ), ռուսական դիվանագետ։


== Կենսագրություն ==
Ավարտել է Մոսկվայի ճարտարապետական ինստիտուտը (1972) և ԽՍՀՄ ԱԳՆ դիվանագիտական ակադեմիան (1978)։
Պատմական գիտությունների թեկնածու։ Դիվանագիտական գործունեությամբ սկսել է զբաղվել 1976 թվականից։

1979-1983 թվականներին՝ Ֆրանսիայում ԽՍՀՄ դեսպանության երրորդ քարտուղար։
1983-1988 թվականներին՝ ԽՍՀՄ ԱԳՆ Առաջին Եվրոպական բաժնի երրորդ, երկրորդ քարտուղար։
1988-1993 թվականներին՝ Մավրիտանիայում ԽՍՀՄ (1991 թվականից՝ Ռուսաստան) դեսպանատան առաջին քարտուղար, Մավրիտանիայում Ռուսաստանի գործերի ժամանակավոր հավատարմատարի պաշտոնակատար։
1993-1996 թվականներին՝ Ռուսաստանի ԱԳՆ Առաջին Եվրոպական բաժնի խորհրդական։
1996-2000 թվականներին՝ Բելգիայում Ռուսաստանի դեսպանատան խորհրդական։
2001-2003 թվականներին՝ Ռուսաստանի ԱԳՆ առաջին եվրոպական դեպարտամենտի փոխտնօրեն։
2003 թվականի հոկտեմբերի 27-ից-2009 թվականի հունվարի 20-ը՝ Ջիբութիում Ռուսաստանի Դաշնության արտակարգ և լիազոր դեսպան։
2009-2011 թվականներին՝ ՌԴ Դաշնության սուբյեկտների, խորհրդարանի և հասարակական միավորումների հետ կապերի դեպարտամենտի տնօրենի տեղակալ։
2011 թվականի հունվարի 27-ից-2019 թվականի մարտի 4-ը՝ Գվինեայում Ռուսաստանի Դաշնության արտակարգ և լիազոր դեսպան։
2011 թվականի հունիսի 6-ից-2019 թվականի մարտի 4-ը՝ Սիեռա Լեոնեում Ռուսաստանի Դաշնության արտակարգ և լիազոր դեսպան՝ համատեղության կարգով։Ամուսնացած է։ Ունի երկու որդի։


== Պարգևներ ==
«40 տարվա անբասիր ծառայության համար» գերազանցության նշան (2018 թվականի նոյեմբերի 28)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա պետական ծառայության համար


== Դիվանագիտական աստիճան ==
2-րդ դասի արտակարգ և լիազոր դեսպանորդ (2002 թվականի դեկտեմբերի 10)
1-ին դասի արտակարգ և լիազոր դեսպանորդ (2007 թվականի մարտի 6)
Արտակարգ և լիազոր դեսպան (2014 թվականի հունիսի 4)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Տատյանա Միխայլովա

Տատյանա Միխայլովա Սաար, հայտնի է նաև որպես Տանյա (ռուս.՝ Татьяна Михайлова, Таня, հունիսի 19, 1983(1983-06-19), Կալինինգրադ, ՌԽՖՍՀ, ԽՍՀՄ), ռուսական ծագմամբ էստոնացի փոփ երգչուհի և դերասանուհի։ Ծնվել է Ռուսաստանի Կալինինգրադ քաղաքում, սակայն վաղ տարիքում տեղափոխվել է Էստոնիա։ «Amazing» երգով ներկայացրել է Էստոնիան «Եվրատեսիլ 2014» երգի մրցույթում։


== Եվրատեսիլ 2014 ==
Տանյան «Amazing» երգով Կոպենհագենում ներկայացրել է Էստոնիան մայիսի 6-ին կայացած առաջին կիսաեզրափակչի ժամանակ։ Երգչուհին ընտրվել է ազգային ընտրությամբ, որը կայացել էր «Eesti Laul 2014» մրցույթի երկու կիսաեզրափակիչների, եզրափակչի և սուպերեզրափակչի միջոցով։ Մրցույթը կազմակերպել էր Էստոնիայի հանրային հեռուստառադիոհաղորդակցության ընկերությունը։ «Եվրատեսիլի» առաջին կիսաեզրափակչի արդյունքում Տանյային չի հաջողվել անցնել եզրափակիչ։


== Ծանոթագրություններ ==


== Արտաքին հղումներ ==
Enjoy Entertainment
Tanja Mihhailova videos in Delfi.tv
Տատյանա Միխայլովա Internet Movie Database կայքում
Ջորջ Լիլո

Ջորջ Լիլո (անգլ.՝ George Lillo, փետրվարի 4, 1691(1691-02-04), Լոնդոն, Անգլիայի թագավորություն - սեպտեմբերի 3, 1739(1739-09-03), Լոնդոն, Մեծ Բրիտանիայի թագավորություն), անգլիացի դրամատուրգ։ Նրա «Լոնդոնի վաճառականը կամ Զորջ Բառնվելի պատմությունը» (1731 թ) և «Ճակատագրական հետաքրքրասիրություն» (1736 թ) դրամաները անգլիական բեմում հաստատեցին այսպես կոչված «քաղքենիական» կամ բուրժուական դրաման։ Ջորջ Լիլոյի դրամատուրգիան գրականության վրա ազդեցություն է գործել և՛ Մեծ Բրիտանիայում, և՛ Ֆրանսիայում։


== Ծանոթագրություններ ==
Ժուչկովցի

Ժուչկովցի (ուկրաիներեն՝ Жучківці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Ժուչկովցի գյուղում բնակվում էր 594 մարդ։ Բնակավայրը զբաղեցնում է 0,179 կմ² տարածք։ Բնակչության խտությունը կազմում էր 3318,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարեն Ալեքյան (արվեստագետ)

Կարեն Ալեքյան (փետրվարի 20, 1975(1975-02-20), Լենինական, Հայկական ԽՍՀ, ԽՍՀՄ),  հայ նկարիչ-գրաֆիկ, մեդիա արվեստագետ, ֆուտուրիստ։ 1998-2004 թվականներին սովորել և ավարտել է Հայաստանի գեղարվեստի պետական ակադեմիան։


== Կենսագրություն ==
Իբրև ժամանակակից արվեստագետ, նրա արվեստը  արտացոլում է աշխարհի սոցիալ-քաղաքական պատկերը և գլոբալ տեխնոլոգիական, գիտական, մշակութային զարգացումները։ Ժամանակակից Արվեստը զարգացող տեխնոլոգիաների, գիտության, փոփոխվող կեցության անբաժան մասն է, որն արծարծում է համաշխարհային արդիական շատ փոփոխություններ, էկոլոգիայի, շրջակա միջավայրի պահպանման անհրաժեշտությունը։ Մի գաղափարախոսություն, որը հասարակությանը  «կուղեկցի» դեպի ապագայի Ունիվերսալությունը։ Ուստի զարգացող տեխնոլոգիաները, այլընտրանքային էներգոռեսուրսները էկոլոգիական մաքրության, ապագայի ստեղծման միակ երաշխավորներն են այսօր։ Իր համոզմամբ, ժամանակակից արվեստի կոնտեքստում պիտի լինի  ոչ թե անկատար անցյալի, այլ կանխատեսվող Ապագայի գաղափարախոսությունը։


== Ստեղծագործական գործունեություն ==
Թվային և մեդիա ստեղծագործող է, աշխատում է նկարչության,  թվային արվեստի, եռաչափ գրաֆիկայի, գրքարվեստի, ինստալացիայի, լուսանկարչության և վիդեոարտի ասպարեզներում։ Նրա ստեղծագործությունները ցուցադրվում են Հայաստանում և աշխարհի բազմաթիվ երկրներում։


== Ծանոթագրություններ ==


== Արտաքին հղումներ ==
Կերպարվեստ
Պորտֆոլիո
Արվեստագետի աշխատանքները
Աշխատանքները բլոգսպոտում
Թվային աշխատանքներ
Լուսանկարչական ստեղծագործություններ
Պորտֆոլիո, գրքարվեստ
Թվային աշխատանքներ
Գրքարվեստ
Գրքարվեստ
Mail art
Վիդեոարտ
Վիսենս Պիերա

Վիսենս Պիերա (հայտնի է Կախարդ (իսպ.՝ La Bruja) մականունով, իսպաներեն՝ Vicenç Piera i Pañella, նաև՝ Vicente Piera Peñella, հունիսի 11, 1903(1903-06-11), Բարսելոնա, Իսպանիա - հունիսի 13, 1960(1960-06-13), Բարսելոնա, Իսպանիա), իսպանացի ֆուտբոլիստ։
Ծնվել է Բարսելոնայի Սանտոս թաղամասում։ Իսպանական ֆուտբոլի պատմության մեջ աջ կիսադաշտի ամենալավ խաղացողն էր։
Որպես հատուկ ընդունակությունների տեր ֆուտբոլիստ՝ նա հայտնի էր իր տեխնիկայով, էլեգանտ կեցվածքով, արագությամբ, և ճշգրիտ հարվածներով, որոնք գոլերի երաշխիք էին։ 
Նա 20-ականների մեծն Բարսայի հենասյուներից մեկն էր։ Նա իր դեբյուտն արեց 1921 թվականի հունվարին՝ խաղալով երիտասարդ թիմի կազմում և Խուան Գամպերին համոզելով, որ ընդունակ է խաղալ։
Հենց այդ նույն օրը կեսօրին նա առաջին անգամ խաղաց Բարսայի հիմնական կազմում՝ փոխարինելով վնասված Ալկանտարային, Արենաս դե Գետիքսոյի դեմ և խփեց գոլերից երկուսը՝ Բարսելոնային բերելով 3-1 հաշվով հաղթանակ։ Այդ օրվանից Պիերան մասնակցեց Բարսայի 1921-1933 թվականների գրեթե բոլոր հանդիպումներին, մինչև ֆուտբոլից հեռանալը։ 395 խաղում խփել է 123 գոլ։
Վիսենս Պիերան Իսպանիայի ֆուտբոլի ազգային հավաքականի կազմում մասնակցել է 1924 թվականին Փարիզում անցկացված ամառային օլիմպիական խաղերին։


== Մարզական նվաճումներ ==


== Ծանոթագրություններ ==
Մատտիա Դեստրո

Մատտիա Դեստրո (իտալերեն՝ Mattia Destro, մարտի 20, 1991(1991-03-20), Ասկոլի Պիչենո, Մարկե, Իտալիա), իտալացի ֆուտբոլիստ, հարձակվող։ Իտալիայի հավաքականի և հռոմեական Ռոմայի ֆուտբոլիստ։ Վարձավճարով հանդես է գալիս Միլան ակումբում։


== Կարիերա ==


=== Ակումբային ===
Մատտիա Դեստրոն հանդիսանում է Ինտերի սան, 2009/2010 մրցաշրջանում հանդես է եկել միլանյան ակումբի երիտասարդական կազմում, որտեղ 16 գնդակով դարձավ առաջնության լավագույն ռմբարկու։ Դեստրոն մարզվել է նաև թիմի հիմնական կազմի հետ, անգամ հայտավորվել է 2010 թվականի մարտի 24-ին կայացած Լիվորնոյի հետ հանդիպմանը, սակայն այդպես էլ խաղադաշտ դուրս չեկավ։ 2010 թվականի հուլիսին երիտասարդ հարձակվողը վարձավճարի հիմունքներով տեղափոխվեց Ջենոա, իսկ ահա նույն թվականի սեպտեմբերի 12-ին Դեստրոն իր առաջին հանդիպումը անցկացրեց ակումբի կազմում, մրցակիցը Վերոնայի Կիևոն էր, հանդիպումը ավարտվեց Կիևոյի հաղթանակով 1։ 3 հաշվով։ 2011/12 մրցաշրջանը Դեստրոն վարձավճարով անցկացրեց Սիենայում։ 2012 թվականի հուլիսի 30-ին ֆուտբոլիստը տեղափոխվեց հռոմեական Ռոմա՝ մեկամյա վարձավճարի հիմունքներով, հռոմեացիները իրավունք ունեն նաև գնել ֆուտբոլիստի իրավունքները ամբողջությամբ։


== Վիճակագրություն ==
Ըստ 2012 թվ. սեպտեմբերի 3-ի տվյալների


== Արտաքին հղումներ ==
Անհատական պրոֆիլը Ռոմայի պաշտոնական կայքում


== Ծանոթագրություններ ==
Անտենյատե

Անտենյատե  (իտալերեն՝  Antegnate) կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 2365 մարդ, խտությունը՝ 246 մարդ/կմ²։ Զբաղեցնում է 9.6 կմ² տարածք։ Փոստային ինդեքս՝ 24051։ Հեռախոսային կոդ՝ 00363։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Յամշչինա (գյուղ, Ինսարսկի շրջան)

Յամշչինա (ռուս.՝ Ямщина), գյուղ Ռուսաստանի Մորդովիա հանրապետության Ինսարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոզեֆ Մացելո

Ջոզեֆ Ֆրանցիս Մացելո III (անգլ.՝ Joseph Francis Mazzello III, սեպտեմբերի 21, 1983(1983-09-21), Rhinebeck, Rhinebeck, Դաչես շրջան, Նյու Յորք, ԱՄՆ), ամերիկացի դերասան։


== Կենսագրություն ==
Ծնվել է Նյու Յորքի Ռինեբեկ քաղաքում և մեծացել է Hyde Park-ում՝ Ջոզեֆ ավագի և Ջինի Մացելոների ընտանիքում, ովքեր սեփական արվեստի դպրոցն են տնօրինում։ Ունի իտալական, հրեական, լեհական և իռլանդական արմատներ։ Ունի ավագ քույր՝ Մարիան, և կրտսեր եղբայր՝ Ջոնը, որը նույնպես նկարահանվել է մի քանի ֆիլմերում։ Մացելոն՝ «Our Lady of Lourdes High School»-ի և Հարավային Կալիֆոռնիայի համալսարանի շրջանավարտ է։
Ոչ մեծ հայտնիություն և փառք է ձեռք բերել, նկարահանվելով այնպիսի ֆիլմերում, ինչպիսիք են «Jurassic Park»֊ը (1993)՝ Թիմ Մյորֆիի դերում, «The Cure»-ը (1995)՝ Դեկստերի դերում, ինչպես նաև մի քանի հեռուստասերիալներում, ինչպիսիք են «The Pacific»֊ը (2010) և «Without a Trace»-ը («Legacy» սերիայում), որոնք հեռարձակվել են HBO հեռուստաալիքով։
2018 թվականին թողարկվել է «Բոհեմական ռապսոդիա» կենսագրական ֆիլմը, որում ներկայացված է երգիչ Ֆրեդի Մերկուրիի կյանքի և Քուին ռոք խմբի ստեղծման պատմությունը։ Ֆիլմում Ջոն մարմնավորել է խմբի բաս կիթառահար Ջոն Դիքոնի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Արվեստի, ճարտարապետության և դիզայնի ազգային թանգարան

Արվեստի, ճարտարապետության և դիզայնի ազգային թանգարան (նորվ.՝ Nasjonalmuseet for kunst, arkitektur og design), թանգարան Նորվեգիայի մայրաքաղաքում՝ Օսլոյում։ Ձևավորվել է 2003 թվականի հուլիսի 1-ին Ճարտարապետության (նորվ.՝ Arkitekturmuseet), Կիրառական արվեստի (նորվ.՝ Kunstindustrimuseet), Ժամանակակից արվեստի թանգարանների (նորվ.՝ Museet for samtidskunst) և Ազգային պատկերասրահի (նորվ.՝ Nasjonalgalleriet) միավորման արդյունքում։ 2005 թվականի հուլիսի 1-ից թանգարանի մաս է կազմում Riksutstillinger (ազգային շրջիկ ցուցադրություններ)։
Երեք հիմնական ցուցադրություններ են ընդգրկված Կիրառական արվեստի, Ժամանակակից արվեստի թանգարաններում և Ազգային պատկերասրահում։


== Ազգային պատկերասրահ ==
Հիմնադրվել է 1837 թվականին։ Ներառում է նորվեգական արվեստի ստեղծագործությունների ամենամեծ հավաքածուն, այդ թվում Էդվարդ Մունկի, ինչպես նաև օտարերկրյա արվեստագետների՝ Պաբլո Պիկասոյի, Վինսենթ Վան Գոգի, Կլոդ Մոնեի, Անրի Մատիսի կտավները։ Պատկերասրահում ներկայացված են մինչև 1945 թվականը ստեղծագործած արվեստագետների գործեր։
1994 թվականի փետրվարի 12-ին պատկերասրահից գողացել են Էդվարդ Մունկի «Ճիչ» կտավը։ 1994 թվականի մայիսի 7-ին ոստականությունը կտավը վերադարձրել է թանգարանին։


== Կիրառական արվեստի թանգարան ==
ՀԻմնադրվել է 1876 թվականին։ Հավաքածուն ներառում է դեկորատիվ արվեստի նմուշներ սկսած 7-րդ դարից (հագուստ, կենցաղային իրեր, գոբելեն, խեցեգործական իրեր, արծաթ, կահույք, թագավորական տարազներ)։


== Riksutstillinger ==
Ցուցահանդեսներ անցկացվում են 1953 թվականից։ Այն ժամանակ կոչվել են Riksgalleriet (շրջիկ պատկերասրահ)։ 1988 թվականից համագործակցել է Ժամանակակից արվեստի թանգարանի հետ, 1996 թվականից համագործակցությունը դադարեցվել է։


== Պատկերասրահ ==

		
		
		


== Արտաքին հղումներ ==
Թանգարանի պաշտոնական կայք (նորվ.)


== Աղբյուրներ ==
Данная статья основана на материалах немецкой, английской и норвежской Википедий
http://www.nationalmuseum.no/index.php/content/view/full/1533 Archived 2007-08-26 at the Wayback Machine.
http://www.riksutstillinger.no/pub/ru/2003_4_11_14.53.54.shtml?cat=riksutstillingerinenglish(չաշխատող հղում)
Осло. Что посмотреть?(չաշխատող հղում)
«Осло». БСЭ. 3-е издание
Սոսոննիկ

Սոսոննիկ (ռուս.՝ Сосонник), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուր-Արաքսյան մշակույթ

Կուր-Արաքսյան մշակույթ, Հայկական լեռնաշխարհում և հարևան երկրամասերում մ.թ.ա. 3-րդ հազարամյակում տարածված հնագիտական մշակույթի պայմանական անվանումը։ Հայտնի է նաև «Վաղ արևելաանատոլիական», «Վաղ անդրկովկասյան», «Կարմրասև կոկված խեցեղենի» և այլ անվանումներով։ Կուր-Արաքսյան մշակույթին հատուկ առաջին նյութերը հայտնաբերվել են 1869 թվականին Փիփ գյուղում և 1879 թվականին՝ Արմավիրում։ Կուր-Արաքսյան մշակույթը առաջին անգամ բնութագրվել է Բ. Ա. Կուֆտինի աշխատություններում։ Կուր-Արաքսյան մշակույթի ուսումնասիրությունը ինչպես ԽՍՀՄ-ում, այնպես էլ Իրանում, Թուրքիայում և Սիբիրում, լայն ծավալ է ստացել վերջին տարիներում։ Պեղումներով հետազոտված Կուր-Արաքսյան մշակույթի կարևորազույն հուշարձաններն են. Հայաստանում՝ Մոխրաբլուրը (Էջմիածնի մոտ), Ջրահովիտը, Շենգավիթը, Հառիճը, Արևմտյան Հայաստանում՝ Կարազը, Բլուրը, Քորուչութեփեն, Վրաստանում՝ Կվացխելեբին, Ամիրանիսգորան, Խիզանահատզորան, Ադրբեջանի Հանրապետության տարածքում՝ Քյուլթափան (Նախիջևանի մոտ)։ Կուր-Արաքսյան մշակույթի ազդեցության ոլորտները տարածվում են Հյուսիսային Կովկասում, Սիրիայում և Պաղեստինում։ Կուր-Արաքսյան մշակույթի ծագումը քիչ է լուսաբանված։ Եղած տվյալները թույլ են տալիս եզրակացնել, որ նախնական տարրերը ձևավորվև են մ.թ.ա. 4-րդ հազարամյակի վերջին քառորդում, իսկ զարգացման հիմնական օջախները եղել են Արաքս գետին հարող երկրամասերը (հատկապես՝ Արարատյան դաշտի)։ Կուր-Արաքսյան մշակույթին յուրահատուկ են փայլեցված սև մակերեսով, վարդագույն, դարչնագույն կամ գորշ աստառով, գնդաձև կանթերով խեցեղենը և օջախի պայտաձև կավե հենակները։ Տիպաբանական այս տարրերը ընդհանուր են շատ լայն տարածքի համար։ Կուր-Արաքսյան մշակույթը ունեցել է զարգացման երկու հիմնական շրջան, որոնցից առաջինը տևել է մինչև մ.թ.ա. 2600-2400 թվականները։ Հայկական լեռնաշխարհում Կուր-Արաքսյան մշակույթի վաղ փուլը իր զարգացման գագաթնակետին է հասել մ.թ.ա. 4-րդ հազարամյակի վերջին և 3-ի 1-ին կեսին։ Կուր-Արաքսյան մշակույթի տնտեսությունը հիմնվել է ոռոգովի հողագործության և անասնապահության վրա։ Բնակավայրերը կենտրոնացվել են գետափնյա շրջաններում։ Մ.թ.ա. 3-րդ հազարամյակի կեսին մետաղագործությունն ու առևտրի առանձին ճյուղեր անջատվեցին երկրագործությունից, և Կուր-Արաքսյան մշակույթի տարածման սահմաններում ձևավորվեցին վաղ քաղաքային մշակույթի տարրեր։ Պեղումների ընթացքում Մոխրաբլուրի կենտրոնում բացվեց մ.թ.ա. 3-րդ հազարամյակի 1-ին կեսին պատկանող տաճար, բնակավայրը շրջափակող հզոր պարիսպ և ջրամատակարարման բարդ կառույց։ Մ.թ.ա. 2600-2400 թվականներին Կուր-Արաքսյան մշակույթի տարածման սկզբնական ոլորտից՝ Հայկական լեռնաշխարհից աստիճանաբար թափանցել է հարևան երկրամասեր, որտեղ այն չի կապվում մշակութային նախորդ շերտերի հետ։ Զարգացման երկրորդ շրջանում (սկսած մ.թ.ա. 26-24-րդ դարերում) Կուր-Արաքսյան մշակույթի տարածման ոլորտը նորից սահմանափակվել է Հայկական լեռնաշխարհում և Կովկասում։ Զգալիորեն փոփոխվել են տնտեսության ձևերը։ Քաղաքակրթության զարգացման հիմնական օջախները դաշտավայրերից տեղափոխվել են նախալեռնային գոտի։ Այս ժամանակաշրջանից մեզ հասել են առանձին հարուստ դամբարաններ, մեծ քանակությամբ մետաղե զենքեր, կիկլոպյան ամրոցներ, որոնք վկայում են տոհմիկ ավագանու ձևավորումն ու տոհմատիրական կարգերի քայքայումը։ Մ.թ.ա. մոտ 2100-1900 թվականներին Կուր-Արաքսյան մշակույթին փոխարինել է միջին բրոնզեդարյան մշակույթը։
Տանձուտ (Բաբերդի գավառ, Ճորոխից ձախ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 28 կմ հյուսիս-արևելք, Ճորոխ գետի ձախ կողմում։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
1106

1106 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1106 թվականն է, 
XII դարի 6-րդ տարին։


== Դեպքեր ==

Գելաթի վանքի շինարարության ավարտը Վրաստանում։
Անգլիայի թագավոր Հենրի I-ը նվաճում է Նորմանդիան։


== Ծնունդներ ==


== Մահեր ==
Մշենի (համայնք, Քաշաթաղի շրջան)

Անվան այլ կիրառումների համար տե՛ս՝ Մշենի (այլ կիրառումներ)

Մշենի, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության արևելյան մասում։ Ունի բարձրլեռնային տեղանք։ Համայնքի տարածքն 2236,6 հա է, որից 1331,8 հա-ն անտառային հողեր են։ Համայնքի սահմաններով է հոսում Հոչանց գետը։
Բերձոր շրջկենտրոնից հեռու է 32 կմ, իսկ մայրաքաղաք Ստեփանակերտից` 82 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Մշենի համայնքն իր մեջ ներառում է Մշենի և Արվական գյուղերը։
Համայնքում գործում էր գյուղապետարան, բուժկետ, հիմնական և միջնակարգ դպրոցներ, առկա էին առևտրային օբյեկտներ։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր տարբեր աղբյուրներից։ Առկա են նաև խմելու ջրի համար պիտանի մշտական գործող բնական աղբյուրներ։
2015 թվականի դրությամբ համայնքային ճանապարհները բնահողային էին։


== Բնակչություն ==
Մշենի համայնքի բնակչությունը 2015 թվականի դրությամբ կազմել է 153 մարդ, որոնք կազմել են 43 տուն։ Նույն թվականի դրությամբ Մշենի գյուղում բնակվել է 92 մարդ, որոնք կազմել են 27 տուն։ Արվական գյուղում բնակվել է 61 մարդ, որոնք կազմել են 16 տուն։


== Կրթություն ==
Մշենի գյուղում գործում էր միջնակարգ դպրոց, որտեղ 2015 թվականի դրությամբ սովորում էր 23 աշակերտ, իսկ Արվական գյուղում գործում էր հիմնական դպրոց, որտեղ սովորում էր 8 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 769,5 հա-ը գյուղատնտեսական նշանակության են։


== Ծանոթագրություններ ==
Դոնսկիե Զորի (Ուստ-Դոնեցկի շրջան)

Դոնսկիե Զորի (ռուս.՝ Донские Зори), ավան Ռուսաստանի Ռոստովի մարզի Ուստ-Դոնեցկի շրջանում։ Մտնում է Մելիխովսկի գյուղական համայնքի կազմի մեջ։
Ալեքսանդր Մխիթարյան

Ալեքսանդր Նիկոլայի Մխիթարյան (մայիսի 25, 1912, Մայկոպ - 1974), ավիացիայի գեներալ-մայոր (1958), Երկրորդ համաշխարհային պատերազմի մասնակից։
Ավարտել է Ստալինգրադի (Վոլգոգրադ) ռազմաավիացիոն ուսումնարանը (1935), Ռազմաօդային ուժերի զորամասերի հրամանատարների կատարելագործման թռիչքա-տեսական դասընթացները։ 1936-1941 թվականներին, որպես հրահանգիչ-օդաչու, աշխատել է Ստալինգրադի, Բալաշովի, Կրասնոդարի ռազմաավիացիոն ուսումնարաններում։ Հայրենական պատերազմին մասնակցել է 1941 թվականի հուլիսից։ Եղել է գիշերային ռմբակոծիչների էսկադրիլիայի հրամանատար, 1943 թվականից՝ ավիագնդի հրամանատարի տեղակալ, 1944 թվականից՝ ավիագնդի հրամանատար։ Աչքի է ընկել Կովկասյան ռազմաճակատի օդային մարտերում։ 1951 թվականին նշանակվել է ավիազորամասի հրամանատար։ 1960 թվականից պատասխանատու պաշտոն է վարել ԽՍՀՄ պաշտպանության մինիստրության կենտրոնական ապարատում։ Զորացրվելուց (1963) հետո բնակություն է հաստատել Մոսկվայում։ Պարգևատրվել է Կարմիր դրոշի շքանշանով։


== Ծանոթագրություններ ==
Ռոնկո Բրիանտինո

Ռոնկո Բրիանտինո (իտալերեն՝ Ronco Briantino)` կոմունա Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 3099 մարդ։ Բնակչության խտությունը` 1033 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 20050։ Հեռախոսային կոդ՝ 039։


== Արտաքին հղումներ ==
http://www.comune.roncobriantino.mi.it/ Archived 2009-03-27 at the Wayback Machine.
Նայջել Ֆիլիփս

Նայջել Ջեյմս Ֆիլիփս (անգլ.՝ Nigel James Phillips, մայիսի 10, 1963(1963-05-10)), բրիտանացի դիվանագետ, Թագավորական ռազմաօդային ուժերի նախկին սպա, Ֆոլկլենդյան կղզիների նահանգապետ և Հարավային Ջորջիա և Հարավային Սանդվիչյան կղզիների հանձնակատար։


== Կարիերա ==
Ֆիլիփսը միացավ Թագավորական ռազմաօդային ուժերին 1984 թվականին և շարունակեց ծառայել տարբեր պաշտոններում՝ հասնելով ռազմաօդային ուժերի հրամանատարի կոչմանը։ 1993-1997 թվականներին նա սովորել է Դարհեմի համալսարանում, ստացել է բիզնեսի կառավարման մագիստրոսի կոչում, իսկ 2001 թվականին՝ պաշտպանական հետազոտությունների, ռազմական, քաղաքական և միջազգային հարցերով մագիստրոսի կոչում Լոնդոնի Քինգս քոլեջում, որտեղ ստացել է կորմորանի կրթաթոշակ։ Ծառայության է անցել Միացյալ Թագավորության պաշտպանության նախարարության կապի գործակալությունում՝ որպես շտաբի ավագ սպա։ 2003 թվականին նշանակվել է Ստոկհոլմում Բրիտանական դեսպանատան ռազմական կցորդ։
2007 թվականին Ֆիլփպսը հեռացավ Ստոկհոլմից՝ դառնալով պարետի տեղակալ և կայազորի հրամանատար կապի և տեղեկատվական համակարգերի ռազմական քոլեջում։ Երկու տարի անց՝ 2009 թվականին, Ֆիլիփսը նշանակվեց Վարշավայի ռազմական կցորդ։ 2009 թվականին արժանացել է կապի թագավորական դպրոցի «կապի Վարպետ» մրցանակին։
2012 թվականին Օքսֆորդշիրի ռազմական ակադեմիայում անցել է ռուսաց լեզվի ուսուցում, իսկ 2014 թվականին նշանակվել է Պաշտպանության նախարարությանը կից Ռուսաստանի և համաեվրոպական քաղաքականության ռազմավարական հետազոտությունների բաժնի պետ։ 2013 թվականին Ելիսաբեթ Երկրորդ թագուհին Ֆիլիփսին պարգևատրել է Բրիտանական կայսրության շքանշանով։ 2016 թվականին Ֆիլիփսը դարձել է Պաշտպանության նախարարությանը կից Բրյուսելում Եվրոպական միությունում Նորին Մեծության մշտական ներկայացուցչի ռազմական ներկայացուցչի տեղակալ։
2017 թվականի հունիսին Միացյալ Թագավորության արտաքին գործերի նախարարությունը հայտարարեց, որ Ֆիլիփսը նշանակվել է Ֆոլկլենդյան կղզիների նոր նահանգապետ և Հարավային Վրաստանի և Հարավային Սանդվիչյան կղզիների հանձնակատար 2017 թվականի սեպտեմբերի 12-ին՝ այդ պաշտոնում փոխարինելով Քոլին Ռոբերթսին։


== Պարգևներ ==
Բրիտանական կայսրության շքանշան
Եղիսաբեթ Երկրորդ թագուհու ոսկե հոբելյանի մեդալ
Եղիսաբեթ Երկրորդ թագուհու ադամանդե հոբելյանի մեդալ
Թագավորական ռազմաօդային ուժերի մեդալ երկար և անբասիր ծառայության համար


== Ծանոթագրություններ ==


== Արտաքին հղումներ ==
Nigel Phillips CBE
Մարինա Բեսպալովա

Մարինա Բեսպալովա (ռուս.՝ Марина Павловна Беспалова, հուլիսի 26, 1963(1963-07-26), Վերխնյայա Տիշանկա (գյուղ, Տալովսկի շրջան), Տալովսկի շրջան, Վորոնեժի մարզ, ՌԽՖՍՀ, ԽՍՀՄ), ռուս քաղաքական գործիչ, 7-րդ գումարման Պետական դումայի պատգամավոր, ՔՊ բյուջեի և հարկերի կոմիտեի անդամ, «Միասնական Ռուսաստան» խմբակցության անդամ։


== Կենսագրություն ==
Աշխատանքային գործունեությունը սկսել է 1981 թվականին Ուլյանովսկի մարզի առևտրի կառավարման համակարգում։
1992 թվականից մինչև 1995 թվականը Բեսպալովա Մարինա-Ուլյանովսկի քաղաքապետարանի առևտրի, հանրային սննդի և կենցաղային ծառայությունների բաժնի պետ։
1995 թվականից մինչև 1997 թվականը՝ Ուլյանովսկի քաղաքային ձեռնարկության տնօրեն։
1997 թվականից մինչև 2002 թվականը՝ «Ուլյանովսկլեբպրոմ» ԲԲԸ-ի գլխավոր տնօրենի տեղակալ։
Ուլյանովսկի քաղաքային դումայում աշխատել է որպես նախագահի առաջին տեղակալ, գլխավորել է բյուջեի, տնտեսական քաղաքականության և մունիցիպալ սեփականության կոմիտեն։
2005 թվականից Ուլյանովսկի մարզի մունիցիպալ կազմավորումների խորհրդի նախագահն է։
2007 թվականից Ուլյանովսկի պետական համալսարանի պրոռեկտոր է։ Եղել է Ուլյանովսկ քաղաքի ղեկավարը 2011-2015 թվականներին։
2010 թվականին Պենզայի պետական համալսարանում պաշտպանել է ատենախոսություն «Տեղական ինքնակառավարման սահմանադրաիրավական հիմքերը Ռուսաստանի Դաշնությունում. զարգացման միտումները և հեռանկարները» թեմայով՝ ստանալով գիտական աստիճան, իրավաբանական գիտությունների թեկնածու։
2015 թվականի հոկտեմբերի 1-ին Ուլյանովսկի քաղաքային դումայի 5-րդ գումարման նիստում Բեսպալովի օգտին քվեարկել է միայն 7 պատգամավոր, և նա վայր է դրել քաղաքի ղեկավարի լիազորությունները։
2016 թվականի սեպտեմբերի 18-ին ՌԴ Պետական դումայի պատգամավոր է ընտրվել «Միասնական Ռուսաստանի» Դաշնային կուսակցական ցուցակի կազմում։
2018 թվականին Պետդումայի պատգամավորը քվեարկել է կենսաթոշակային տարիքը բարձրացնելու օգտին։
2018 թվականի սեպտեմբերի 26-ից ՌԴ Պետդումայի լիազոր ներկայացուցիչը Սահմանադրական դատարանում։


== Օրինաստեղծ գործունեություն ==
2016-2019 թվականներին, VII գումարման Պետական դումայի պատգամավորի լիազորությունների կատարման ընթացքում, համահեղինակ է դարձել 88 օրենսդրական նախաձեռնությունների և դաշնային օրենքների նախագծերի ուղղումների։


== Ծանոթագրություններ ==


== Արտաքին հղումներ ==
«Բեսպալովա Մարինա Պավլովնա (ՌԴ Պետական դումայի կայք)»։ duma.gov.ru։ Վերցված է 2018-9-9 
«Քննադատիր, ճանաչիր քաղաքապետին։ Մարինա Բեսպալովան ձախողվեց և սկանդալ սարքեց 08.06.2015-ի ապարատային խորհրդակցության ժամանակ»։ ulnovosti.ru։ Վերցված է 2018-9-9
Հյուրուք Վերին

Հյուրուք Վերին, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
Գյուղը եղել է զուտ հայաբնակ և առաջին պատերազմի նախօրեին ունեցել է 40 տուն հայ բնակիչ։
Հյուրուքն ունեցել է հայկական եկեղեցի և վարժարան։
Գյուղը թուրքերի կողմից ավերվել և ամայացվել է առաջին համաշխարհային պատերազմի տարիներին։ Բնակչության մեծ մասը զոհվել է։
Այս գյուղում է ծնվել պատմական գիտությունների դոկտոր, պրոֆեսոր Ս. Պ. Պողոսյանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բլաուշտայն

Բլաուշտայն  (գերմ.՝ Blaustein, ալեմանյան բարբառ՝ Blaostoe), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 15 489 մարդ (ըստ 2010 թվականի դեկտեմբերի 31-ի)։ Տարածքը կազմում է 55,61 կմ²։ Պաշտոնական կոդ՝ 08 4 25 141։


== Ծանոթագրություններ ==


== Արտաքին հղումներ ==
Պաշտոնական էջ
Աշխարհի խոշորագույն գրադարանների ցանկ

Աշխարհի խոշորագույն գրադարանների ցանկ, որոնք 2008 թվականից սկսած ներառում են 15 մլն միավոր գրականություն։


== Խոշորագույն գրադարանների ցանկ ==


== Ծանոթագրություններ ==
Նոչնիցա (Իվաշկովիցայի վտակ)

Անվան այլ կիրառումների համար տե՛ս՝ Նոչնիցա (այլ կիրառումներ)Նոչնիցա (ռուս.՝ Ночница), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իվաշկովիցա գետի ձախ ափում՝ 5 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005559
Հիդրոլոգիական ուսումնասիրությունների կոդը - 103000555
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ավետիս Տերունյան

Արթուր Տերունյան (ի ծնե՝ Ավետիս Պողոս Տերունյան, ապրիլի 9, 1909(1909-04-09), Ալեքսանդրուպոլիս, Ադրիանապոլիսի վիլայեթ, Օսմանյան կայսրություն - ապրիլի 23, 1991(1991-04-23), Նյու Յորք, Նյու Յորք, ԱՄՆ), ամերիկահայ լրագրող և գրող։ Գրել է Ջոն Ռոյ Քարլսոն՝ ինչպես նաև բազմաթիվ այլ ծածկանունների տակ։ Նրա հոդվածները լույս էին տեսնում «Արմինիըն Միրըր-Սփեքթեյթըր» շաբաթաթերթում և «Ֆորչըն» պարբերականում։ Առավել հայտնի է իր հեղինակած «Under Cover» գրքով (1943 թ․)։


== Կենսագրություն ==
Ավետիս Պողոս Տերունյանը ծնվել է Օսմանյան կայսրության Էդիրնեի նահանգի Դեդեաղաչ գյուղում (այժմ՝ Ալեքսանդրուպոլիս, Հունաստան)։ Բալկանյան պատերազմների և Առաջին աշխարհամարտի քաոսային տարիներին Տերունյանները մի քանի անգամ տեղափոխվել են, ապրել են Թուրքիայում և Սոֆիայում, ապա 1926 թվականին արտագաղթել են Միացյալ Նահանգներ և հաստատվել Նյու Յորք նահանգի Մինեոլա գյուղում։ Ավետիս (Արթուր) Տերունյանն ավարտել է Նյու Յորքի համալսարանի ժուռնալիստիկայի բաժինը։
1938-ից մինչև 1943 թվականը Տերունյանը գաղտնի ներթափանցել է ԱՄՆ-ում գործող տարբեր ծայրահեղական և ֆաշիստական կազմակերպություններ՝ վերջիններիս գործունեությունը հայտնաբերելու նպատակով։ Այս փորձի հիման վրա գրել է «Under Cover: My Four Years in the Nazi Underworld of America» («Ծպտված․ Իմ չորս տարիները Ամերիկայի նացիստական ստորերկրյա աշխարհում») գիրքը Ջոն Ռոյ Քարլսոն կեղծանվան տակ։ 
1948 թվականին շրջել է Պաղեստինում, Եգիպտոսում, Լիբանանում և Սիրիայում Արաբա-իսրայելական պատերազմի ժամանակ։ 1951 թվականին լույս է տեսել նրա «Cairo to Damascus» («Կահիրեից Դամասկոս», կրկին Ջոն Ռոյ Քարլսոն կեղծանվամբ) գիրքն՝ Առաջավոր Արևելքում իր ճանապարհորդությունների և նորանկախ Իսրայել պետության մասին։
1955 թվականին անգլերեն է թարգմանել և հրատարակել Հովհաննես Քաջազնունու «Հ. Յ. Դաշնակցութիւնը անելիք չունի այլևս» աշխատությունը։
Մահացել է 1991 թվականի ապրիլի 23-ին՝ Նյու Յորք քաղաքում։ Կնոջ՝ Մարի Նազարյանի հետ ուներ որդի՝ Ռոբերտ և դուստր՝ Էլիզ։ Կրտսեր եղբայրը՝ Սթիվեն Տերունյանը Նյու Յորքի ներկայացուցիչ է եղել ԱՄՆ ներկայացուցիչների պալատում, ավելի ուշ՝ Նյու Յորք նահանգի գերագույն դատարանի դատավոր։


== Երկեր ==
Under Cover. New York: E. P. Dutton. 1943.
The Plotters. New York: E. P. Dutton. 1946.
Cairo to Damascus. New York: Alfred Knopf. 1951.


== Ծանոթագրություններ ==
I Wanna Be Your Slave

I Wanna Be Your Slave (թարգմ․՝ «Ես ուզում եմ լինել քո ստրուկը»), իտալական Måneskin ռոք խմբի երգը Teatro d'ira: Vol. I ստուդիական ալբոմից։ Թողարկվել է 2021 թվականի մարտի 19-ին Sony ընկերության կողմից։ Նախքան որպես սինգլ թողարկվելը երգն զբաղեցրել է առաջին տասը հորիզոնականները Եվրոպայի հիթ-շքերթներում, ներառյալ առաջին հորիզոնականները Ֆինլանդիայում և Սլովակիայում, և հայտնի դարձել Spotify հիթ-շքերթներում։ Խմբի առաջին երգն է, որը ներառվել է սինգլների բրիտանական հիթ-շքերթի լավագույն հնգյակում և երկրորդը, որը ներառվել է Billboard համաշխարհային հիթ-շքերթում, բացի ամերիկյանից։
2021 թվականի հուլիսի 16-ին երգը պաշտոնապես թողարկվել է իտալական ռադիոկայաններում՝ որպես «Teatro d'ira: Vol. I» ալբոմի երրորդ սինգլ։ Ամերիկացի փանք-ռոք երգիչ Իգի Փոփի մասնակցությամբ դուետային տարբերակը թողարկվել է 2021 թվականի օգոստոսի 6-ին։


== Երգի մասին ==
Երգը պատմում է սիրո երկակիության և հարաբերությունների մասին։


== Երաժշտական տեսահոլովակ ==
2021 թվականի հուլիսի 5-ին խումբը հայտարարել է պաշտոնական տեսահոլովակի մասին, որը թողարկվել է նրանց YouTube էջում 2021 թվականի հուլիսի 15-ին։ Տեսահոլովակի ռեժիսորը եղել է Սիմոնա Բոզզելին, իսկ պրոդյուսերը՝ Think|Cattleya-ն։ Դրանում ներկայացված է «վոյայերիստական հանգույց», որտեղ «արգելված ցանկությունները զուգակցվում են զոհի հետ»։


== Հաջողություն ==
«Եվրատեսիլ-2021» մրցույթում խմբի հաղթանակից հետո «I Wanna Be Your Slave» երգը վիրուսային դարձավ ամենշաբաթյա չարթերում և Spotify-ի չարթերում, մասամբ նրանց կենդանի ելույթի շնորհիվ, որը ձայնագրվել է Acquapendente ստուդիայում, որտեղ խումբը ձայնագրել է իր «Teatro d'ira: Vol. I» ալբոմը «Wiwi Jam At Home»-ի համար, որը կազմակերպել է Wiwiblogg-ը։ Երգը գերազանցել է խմբի նախորդ «Zitti e buoni» սինգլին, այսպիսով, Måneskin խմբին դարձնելով «Եվրատեսիլի» առաջին հաղթողը, որի երկու երգերը մտել են բրիտանական թոփ-40։ 2021 թվականի հունիսի 15-ին երգը Մեծ Բրիտանիայում հասել է առաջին հորիզոնկանին և շաբաթվա կեսերին ստացել չորս հորիզոնականներ սինգլների հիթ-շքերթում՝ դառնալով խմբի առաջին երգը, որը հասել է Մեծ Բրիտանիայի թոփ-10։ Հաջորդ շաբաթ զբաղեցրել է 6-րդ տեղը։ Հետագայում հայտնվել է թոփ-5-ում։
Երգը զբաղեցրել է առաջին հորիզոնականը Ֆինլանդիայում և Սլովակիայում, ինչպես նաև ներառվել է լավագույն տասնյակում խմբի հայրենի Իտալիայում, ինչպես նաև Ավստրիայում, Չեխիայում, Դանիայում, Գերմանիայում, Հունաստանում, Իռլանդիայում, Լիտվայում, Նիդեռլանդներում, Նոր Զելանդիայում, Նորվեգիայում, Շվեդիայում և Շվեյցարիայում։ Մինչև 2021 թվականի հունիսի 15-ին երգը Մեծ Բրիտանիայում հեռարձակվել է 5,8 միլիոն անգամ ինչպես աուդիո, այնպես էլ վիդեո տարբերակով, և ավելի քան 61 միլիոն անգամ Spotify-ում։ Հունիսի 21-ին երգը դարձել է խմբի երկրորդ երգը, որը ներառվել է Billboard-ի թոփ-10-ում, բացի ԱՄՆ-ից։ Այն գլխավորել Է 2021 թվականի հունիսի 26-ին ԱՄՆ-ում հարդ-ռոք երգերի հիթ-շքերթը։
Երգը հաստատվել է որպես եռակի պլատինե Իտալիայում, պլատինե Ավստրիայում, Հունաստանում և Լեհաստանում, ինչպես նաև ոսկե՝ Ավստրալիայում, Դանիայում, Գերմանիայում, Պորտուգալիայում, Իսպանիայում և Միացյալ Թագավորությունում։


== Հիթ-շքերթներ ==
Illegal chart entered Ireland4|4


== Հավաստագրեր ==


== Ծանոթագրություններ ==
Ելք (հուշարձան)

«Ելք» հուշարձան (ռուս.՝ Памятник «Исход»), հուշարձան Ռուսաստանի Կրասնոդարի երկրամասի Նովոռոսիյսկ քաղաքում։ Տեղադրվել է 2013 թվականին քաղաքի Առափնյա փողոցում։ Նվիրված է Ռուսաստանից Սպիտակ բանակի տարհանմանը։


== Նկարագրություն ==
Հուշարձանի հեղինակն է նովոռոսիյսկցի քանդակագործ Ալեքսանդր Սուվորովը։ Բրոնզաձույլ արձանի բարձրությունը պատվանդանով 7 մետր է։
Արձանը պատկերում է ձիու սանձը ձգող սպիտակգվարդիական սպայի։ Վերջինիս նախատիպ է ծառայել «Ծառայում էին երկու ընկերներ» կինոնկարում Վլադիմիր Վիսոցկու հայտնի կերպարը։ Ըստ հեղինակ Ալեքսանդր Սուվորովի՝ պատկերված է ֆիլմի այն տեսարանը, երբ ձին հեռացող նավի հետևից նետվում է ջուրը, և սպան ստիպված է լինում գնդակահաելու իր մարտական ընկերոջը։


== Պատմություն ==
Հուշարձանը նվիրված է Ռուսաստանի քաղաքացիական պատերազմի պատմության ամենաողբերգական էջին՝ Սպիտակ բանակի տարհանմանը։ Այդ իրադարձությունը տեղի է ունեցել 1920 թվականին։ Նովոռոսիյսկից Սպիտակ բանակի սպաների, կազակության և ընտանիքների անդամների տարհանումը տեղի է ունեցել խուճապի պայմաններում, զոհվել է մի քանի հարյուր մարդ։ Պատմաբաններն այդ իրադարձությունն անվանել են «Նովոռոսիյսկի աղետ»։
Հուշարձանի բացումը տեղի է ունեցել 2013 թվականի ապրիլի 12-ին։ Բացման արարողության ժամանակ քաղաքագլուխ Վլադիմիր Սինյագովսկին ասել է. «Այս իրադարձությունը Հայրենիքի համար Քաղաքացիական պատերազմի տարիներին զոհված մարդկանց հիշատակը հավերժացնելու մեր պարտքն է։ Այս հուշարձանը հիշեցում է ներկա սերունդներին, որ Հայրենիքը չի կարելի մասնատել. բեկման գծերն անցնում են մարդկային սրտերով և ճակատագրերով»։


== Ծանոթագրություններ ==
(136) Ավստրիա

(136) Ավստրիա (անգլ.՝ Austria), աստերոիդ աստերոիդների հիմնական գոտում։ Հայտնաբերվել է 1874 թվականի մարտի 18-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,286726 ա. մ., առավելագույնը մոտենում է 2,0915 ա. մ. հեռավորության վրա և հեռանում 2,482 ա. մ., իսկ Երկրի ուղեծրին Ավստրիա աստերոիդը նվազագույնը մոտենում է 1,0923 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1263,05 երկրային օրվա ընթացքում, իր ուղեծրով շարժվելով միջինում 0,285025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,57° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ավստրիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (172701-172800)

Աստերոիդների ցանկ (172601-172700)  • Աստերոիդների ցանկ  • Աստերոիդների ցանկ (172801-172900)
 Աստերոիդների ցանկ (172601-172700)  • Աստերոիդների ցանկ  • Աստերոիդների ցանկ (172801-172900)
Լյաոնին

Լյաոնին, նահանգ Չինաստանի հյուսիս-արևելքում։ Սահմանակից է Հյուսիսային Կորեային (ԿԺԴՀ), հարավում ողողվում է Դեղին ծովով։ Տարածությունը 230 հազար կմ2 է, բնակչությունը՝ ▼42 591 407 մարդ (նոյեմբերի 1, 2020), վարչական կենտրոնը՝ Շենյան։ Խոշոր բնակավայրերից է նաև Դալյան քաղաքը։ Ընդգրկում է Սունլյաո հարթավայրի մի մասը, Մանջուրա-Կորեական և Ժեխե լեռների ճյուղավորությունները։ Կլիման մուսսոնային է, շոգ և խոնավ ամառով, ցուրտ և սակավաձյուն ձմեռով։ Տարեկան տեղումները 500-1000 մմ են։ Խոշոր գետը Լյաոհեն է։ Բուսածածկույթում գերակշռում են տափաստանները, լեռներում՝ լայնատերև և փշատերև անտառները։ Լյաոնին Չինաստանի արդյունաբերական կարևոր շրջանն է։ Տալիս է երկրում արդյունահանվող քարածխի, երկաթահանքի, թերթաքարերի և էլեկտրաէներգիայի մեծ մասը։ Գյուղատնտեսության մեջ գերակշռում է հացահատիկի, հատիկաընդավորների, բամբակի, կանեփի, ծխախոտի և բանջարաբոստանային կուլտուրաների մշակումը։ Զարգացած են նաև պտղաբուծությունը, շերամապահությունն ու ձկնորսությունը։ Գլխավոր նավահանգիստներն են Լյույդան, Ինկոուն։
Նահանգի անվանումը, չինարենից թարգմանած, նշանակում է «ոսկե եռանկյունի»։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

(Չինարեն) Նահանգային վարչակազմի պաշտոնական կայքէջը
Liaoning Information Guide Archived 2011-10-25 at the Wayback Machine.
(անգլերեն) Complete Map of the Seven Coastal Provinces from 1821 to 1850
Economic profile for Liaoning at HKTDC
Բրազոպոլիս

Բրազոպոլիս (պորտ.՝ Brasópolis), համայնք Բրազիլիայում՝ Մինաս Ժերաիս նահանգի կազմում։ Գտնվում է Մինաս Ժերաիս նահանգի հյուսիսային մարզում։ Բնակչությունը կազմում է 16 240 մարդ՝ 2007 թվականի տվյալներով։ Գրավում է 361,160 կմ2 տարածք։ Բնակչության խտությունը կազմում է՝ 45,0 մարդ/կմ2։


== Պատմություն ==
Քաղաքը հիմնադրվել է 1901 թվականի սեպտեմբերի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 71.506.965,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.540,99 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,735 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման արևադարձային է։
Ռաֆայել Մանուկյան

Անվան այլ կիրառումների համար տե՛ս՝ Ռաֆայել Մանուկյան (այլ կիրառումներ)Ռաֆայել Գևորգի Մանուկյան (Ռաֆայել Մանուկով, օգոստոսի 27, 1912(1912-08-27), Թիֆլիս, Ռուսական կայսրություն - սեպտեմբերի 5, 1953(1953-09-05), Խարկով, Ուկրաինական ԽՍՀ, ԽՍՀՄ), կրկեսի հայ արտիստ, էկվիլիբրիստ (կայունորդ), ՀԽՍՀ վաստակավոր արտիստ (1940)։ 


== Կենսագրություն ==
Ռաֆայել Մանուկյանը ծնվել է Թիֆլիսում, 1912 թվականին։ Կրկեսում աշխատել է 1921 թվականից։ Եղել է ձողախաղացների համարի ղեկավարը և մասնակիցը։ Ունեցել է հավասարակշռության եզակի զգացողություն, ճակատի վրա պահել է երեք և չորս մարմնամարզիկով ձողի հավասարակշռությունը, ավարտին՝ երեք անիվ, պտույտներ գործող խաղընկերուհիներով։


== Արտաքին հղումներ ==
Ռաֆայել Մանուկյան
Մամու (այլ կիրառումներ)

Մամու անվանումը կարող է ունենալ հետևյալ կիրառումները․

Մամու - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում,
Մամու (Գվինեա) - քաղաք Գվինեա պետության արևմուտքում։
Բուջերու

Բուջերու (իտալերեն՝ Buggerru), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 1163 մարդ (2008 թվականի տվյալներով), բնակչության խտությունը կազմում է 24 մարդ/կմ²։ Զբաղեցնում է 48 կմ² մակերես տարածք։
Փոստային ինդեքսն է՝ 9010։ Հեռախոսային կոդը՝ 0781։
Բնակավայրի հովանավորը համարվում է սուրբ Հովհաննես Մկրտիչը։


== Ժողովրդագրություն ==
Բնակչության փոփոխություն։


== Կոմունային վարչակազմ ==
Հեռախոսահամար՝ 0781 54023
Պաշտոնական կայք։ http://www.comune.buggerru.ci.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թոնի Ալեն (բասկետբոլիստ)

Էնթոնի Ալեն (անգլ.՝ անգլ.՝ Anthony Allen, հունվարի 11, 1982(1982-01-11), Չիկագո), ամերիկացի նախկին բասկետբոլիստ։
Մարզական կարիերայի ընթացքում հանդես է եկել Բասկետբոլի ազգային ասոցիացիայի (NBA) «Բոստոն Սելտիքս», «Մեմֆիս Գրիզլիս» և «Նյու Օռլեանս Պելիկանս» ակումբներում։
Խաղացել էհարձակվող պաշտպանի և թեթև հարձակվողի դիրքերում (այլ կերպ՝ սվինգմեն)։
Ընտրվել է 2004 թվականի NBA դրաֆթի 25-րդ ընտրությամբ՝ «Բոստոն Սելտիքսի» կողմից։
2008 թվականին «Սելտիքսի» կազմում նվաճել է NBA-ի գավաթը։


== Ծանոթագրություններ ==


== Արտաքին հղումներ ==
Էջը NBA.com կայում(անգլ.)
Էջը Բասկետբոլ-ռեֆերենսում(անգլ.)
Մելովոե (գյուղ, Վելիկոբուրլուկիի շրջան)

Մելովոե (ուկրաիներեն՝ Мілове), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1697 թվականին։
2001 թվականի տվյալներով Մելովոե գյուղում բնակվում էր 508 մարդ։ Բնակավայրը զբաղեցնում է 1687 կմ² տարածք։ Բնակչության խտությունը կազմում էր 301,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազադ Ռահիմով

Ազադ Արիֆ օկլի Ռահիմով (ադրբ.՝ Azad Arif oğlu Rəhimov, հոկտեմբերի 8, 1964(1964-10-08), Բաքու, Ադրբեջանական ԽՍՀ, ԽՍՀՄ - ապրիլի 30, 2021(2021-04-30), Նյու Յորք, Նյու Յորք, ԱՄՆ), ադրբեջանցի պետական գործիչ, Ադրբեջանի Հանրապետության երիտասարդների և սպորտի նախկին նախարար։


== Կենսագրություն ==
Ազադ Արիֆ օկլի Ռահիմովը ծնվել է 1964 թվականի հոկտեմբերի 8-ին Բաքու քաղաքում։ 1971-1981 թվականներին ստացել է միջնակարգ կրթություն Բաքվի թիվ 134 դպրոցում։ Նույն թվականին ընդունվել է Ադրբեջանի Լեզուների Համալսարանի անգլերենի ֆակուլտետ։ 1986 թվականին ավարտել է նույն ֆակուլտետը։ 
1986-1987 թվականներին ծառայել է բանակում Մոսկվայում։ 
Նա Ադրբեջանական ԽՍՀ Նախարարների խորհրդի նախագահ Սադիգ Ռահիմովի (1954-1958) թոռն է։ Ամուսնացած է, ունի մեկ երեխա։ 


== Աշխատանքային գործունեություն ==
1984 թ. - կոմերիտմիության քարտուղար Խաթայի շրջանի թիվ 245 դպրոցում։
1987–1989 թթ. - Ադրբեջանի երիտասարդների կազմակերպությունների կոմիտեի բաժնի վարիչ։
1989–1990 թթ. - Ադրբեջանի երիտասարդների կազմակերպությունների կոմիտեի բաժնի նախագահ։
1994–1998 թթ. - «Ros-IMESCO» ընկերության գլխավոր տնօրեն։
1998-2006 թթ. - «İtaldizayn» ընկերության գլխավոր տնօրեն։
2006 թ. - Ադրբեջանի Հանրապետության Նախագահի հրամանով նա նշանակվել է երիտասարդների և սպորտի նախարար։


== Ծանոթագրություններ ==
Զատեսի

Զատեսի (ռուս.՝ Затесы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուլղարիայի բնակչության էթնիկական կազմ

Ըստ 2011 թվականի փետրվարի տվյալների՝ Բուլղարիայի բնակչությունը կազմում է 7 364 570 մարդ։ 2001 թ.-ից 2011 թվականների միջև ընկած ժամանակահատվածում Բուլղարիայի բնակչությունը նվազել է 7,1 %-ով (564 331)։ Հետևաբար՝ բնակչության նվազման տարեկան ցուցանիշը կազմում է 0,7 %։
2011 թվականի տվյալներով Բուլղարիայի բնակչության ճնշող մեծամասնությունը եղել են բուլղարները՝ 990 586 մարդ կամ ամբողջ բնակչության 14,9 %-ը։ Մյուս խոշոր ազգերն են թուրքերը՝ 158 346 մարդ (21,2 %), գնչուները՝ 45 565 (12,3 %) և ռուսները՝ 5 617 (36,0 %): Մյուս ազգությունները միասին կազմում են ամբողջ 10 %-ը (736 981 մարդ)։


== Հիմնական ազգություններ ==
Ստորև ներկայացված է Բուլղարիայի բնակչության էթնիկական կազմը 2011 թվականի տվյալներով.


== Էթնիկական կազմը՝ ըստ մարզերի ==
Ստորև ներկայացված է Բուլղարիայի բնակչության կազմը՝ ըստ մարզերի.


== Տես նաև ==
Բուլղարիայի ժողովրդագրություն


== Ծանոթագրություններ ==


== Արտաքին հղումներ ==
2011 թվականի Բուլղարիայի բնակչության հաշվետվություն Archived 2011-09-25 at the Wayback Machine.
Գոչա Ջախիաշ

Գոչա Ջախիաշ (վրաց.՝ გოჩაჯიხაიში), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 85 մետր բարձրության վրա։ Շրջկենտրոն Խոնից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 756 մարդ։


== Ծանոթագրություններ ==
Սարաֆյան եղբայրներ

Սարաֆյան եղբայրներ, տիգրանակերտցի լուսանկարիչ երեք եղբայրներ, որոնց մասնագիտական գործունեությունը ընթացել է հիմնականում Բեյրությում 1894-1930 թվականներին։ Նրանց 1895 թվականին հիմնած Սարաֆյան եղբայրներ ընկերությունը (Sarrafian Bros.) գոյատևել է մինչև 1975 թվականը։ Նրանց՝ Լիբանանի տարազներն ու մշակույթը պատկերող լուսանկարները և բացիկները աղբյուր են պատմական այդ շրջանը ուսումնասիրողների համար։ Սամուելը ավարտել է Սիրիայի բողոքական քոլեջը (ապագա Ամերիկյան համալսարանը) ստանալով բիզնեսի կառավարման դիպլոմ։


== Կենսագրություն ==
Սարաֆյանները երեք եղբայր էին Աբրահամը (ծնվ․1873), Պողոսը (ծնվ․1876) և Սամուելը (ծնվ․1884)։ Հայրը բանկիր էր Դիարբեքիրում, զբաղվում էր գորգի վաճառքով, հետաքրքրվում էր անտիկվարիատով և դրամագիտությամբ։


=== Ուսում ===
Աբրահամն ու Պողոսը ավարտելով տեղական ազգային դպրոցը, շարունակել են ուսումը Մարդինի ամերիկյան ավագ դպրոցի բարձր դասարաններում։ Աբրահամը տասնչորս տարեկանում՝ չորս տարի ուսումնասիրելով գիտություն, անգլերեն և արաբերեն ստացել է դիպլոմ, Պողոսը շարունակել է ուսումը ուսումնասիրելով արաբերեն և անգլերեն։ Աբրահամը՝ մեկ տարի Բեռլինում փորձ ձեռք բերելուց հետո, վերադարձել է Դիարբեքիր և եղբոր՝ Պողոսի հետ լուսանկարչական լաբորատորիա է բացել։ 1896 թվականին Աբրահամը ամուսնացել է Դիարբեքիրի Եպիսկոպոսյան եկեղեցու առաջնորդի աղջկա՝ Երանիկ Կարապետյանի հետ։


=== Գործունեություն ===
1894 թվականին երկու եղբայրները ութ ամիս ճամփորդել են Միջագետքում, հասել մինչև Մոսուլ։ Բազմաթիվ լուսանկարներ են կատարել։ Վերադառնալով Դիարբեքիր, հոր խորհրդով անտիկվարի խանութ են բացել։ Վերադարձից երեք ամիս անց սկսվել են հայերի զանգվածային ջարդերը Արևմտյան Հայաստանում։ Սարաֆյան եղբայրները ստիպված տեղափոխվել են Բեյրութ՝ այնտեղից Եվրոպա անցնելու մտադրությամբ։ Հայ բողոքական միսիոներները համոզել են եղբայրներին հաստատվել Բեյրությում։ 1895 թվականին Բեյրութի Բաբ Իբրիս շրջանում հիմնել են Sarrafian bros. ընկերությունը, որը հայտնի էր Մերձավոր Արևելքի հնագիտական վայրերի, պատմական հուշարձանների լուսանկարներով և բացիկներով։ Աբրահամ Սարաֆյանը 1925 թվականին արժանացել է լուսանկարչական Dhour es-Shweir մրցանակին։ Եղբայրները շուտով ընդլայնել են իրենց բիզնեսը՝ բացելով նոր մասնաճյուղեր Սիրիայի և Պաղեստինի այլ քաղաքներում։ Ընկերությունը գործել է եղբայրների մահից հետո էլ մինչև 1975 թվական՝ Լիբանանի Քաղաքացիական պատերազմի սկիզբը։

Սարաֆյան եղբայրների բացիկներից
		
		
		
		


== Ծանոթագրություններ ==
Լեոպոլդ III

Լեոպոլդ III (ֆր.՝ Léopold Philippe Charles Albert Meinrad Hubertus Marie Miguel, հոլ.՝ Leopold Filips Karel Albert Meinrad Hubertus Maria Miguel, նոյեմբերի 3, 1901(1901-11-03)[…], Palace of the Marquess of Assche, Բրյուսել, Բելգիա - սեպտեմբերի 25, 1983(1983-09-25)[…], Վոլյուվե Սեն Լամբեր, Բրյուսել, Բելգիա]), Բելգիայի թագավորության 4-րդ թագավորը, ով կառավարել է 1934 թ-ի փետրվարի 17-ից մինչև 1951 թ-ի հուլիսի 16-ը։ Հաջորդել է իր հորը՝ Ալբերտ I-ին, իսկ իրեն հաջորդել է իր որդի Բոդուենը։ Իթոնի շրջանավարտ է։


== Ծանոթագրություններ ==


== Արտաքին հղումներ ==

Official biography from the Belgian Royal Family website
1557

1557 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1557 թվականն է, 
XVI դարի 57-րդ տարին։


== Դեպքեր ==


== Ծնունդներ ==


== Մահեր ==
Հունվար 2 - Պոնտորմո, իտալացի նկարիչ (ծ.1494)
Արզաշկուն

Արզաշկուն կամ Արզաշկու, ներկայիս Արճեշի տեղում, քաղաք Վանի թագավորությունում։ Տեղադրության հարցում ուսումնասիրողները տարակարծիք են։ Ա․ Աեյսը և Գ․ Մասպերոն տեղադրում են Վանա լճի և Մանազկերտի միջև, Բորիս Պիոտրովսկին այնտեղ որոշում է այժմյան Դիադինի շրջանում, ոմանք նույնացնում են Արծկե կամ Արճեշ քաղաքների հետ։
Առաջին անգամ հիշատակվում է Ասորեստանի թագավոր Սալմանասար III-ի արձանագրություններում՝ որպես Արամե ուրարտացու «արքայական քաղաք»։ Գահակալման 3-րդ տարում (մ.թ.ա. 857 կամ 856) Սալմանասար III արշավել է Ալզի (Աղձնիք) և Էնզիտե (Անձիտ) «երկրները», անցնելով Արծանիա (Արածանի) գետը՝ մտել է Սուխմուի և Դայաենի (Տայք) «երկրները», շարժվել է Ուրարտու։ Արամե թագավորը խուսափել է ճակատամարտից և հեռացել Ադդուրի լեռները։ Մ.թ.ա. 840 թվականին Սալմանասար III-ի զորքերը գրավել են Արզաշկուն, բնակչությանը ոչնչացրել, կողոպտել և հրի մատնել քաղաքը։ Քաղաքի գրավման տեսարանը Սալմանասար III քանդակել է Բալավաթյան դարպասներին։ Սարդուրի Ա-ն մայրաքաղաքը տեղափոխել է Տուշպա-Վան։
Ներկայումս կարծիքներ կան այն մասին, որ Արզաշկուն հավանաբար Պտղեմեոսի (մ.թ. 2-րդ դար) «Ասիայի երրորդ քարտեզում» նշված՝ Արամալի կամ Արմաիիրա (Արմավիր) քաղաքի հյուսիսային հարևանությամբ՝ Արագած լեռան ստորոտին, Քասախ գետի ափին գտնվող Աուզակա[նա] կամ Ավշական բնակավայրն է /ներկայիս Օշական գյուղի մոտ պեղված Ուրարտական հնավայր/: